Lauri Vilho Laitinen

Lauri Vilho Laitinen (19. kesäkuuta 1858 Nilsiä – 14. joulukuuta 1933 Mikkeli)Geni: Lauri Vilho Laitinen Viitattu 11.2.2021. oli suomalainen maanviljelijä, talonomistaja, nimismies ja valtiopäivämies.Kuolleita, Helsingin Sanomat, 16.12.1933, nro 338, s. 3, Kansalliskirjaston digitaaliset aineistot

Nilsiän Sutelankylässä syntyneen Lauri Vilho Laitisen vanhemmat olivat Lauri ja Johanna Gustava Laitinen. Laitinen kävi kuusi luokkaa Kuopion lyseota, siirtyi sitten vuonna 1877 Helsingin junkkarikouluun ja lähti vapaaehtoisena Turkin sotaan Suomen kaartin riveissä. Laitinen otti osaa useisiin sodan taisteluihin Balkanilla. Sodasta palattuaan Laitinen toimi maanviljelijänä kotitalossaan. Hän oli mukana Nilsiän kunnallishallinnossa ja toimi muun muassa kunnallislautakunnan esimiehenä.  Luovuttuaan maanviljelyksestä ja kunnallisista luottamustoimistaan Laitinen oli nimismiehenä vuoteen 1920 saakka, jolloin hän erosi tästä virasta ja muutti Mikkeliin harjoittaen siellä asianajotointa. Hän oli talonpoikaissäädyssä Pielaveden tuomiokunnan edustaja valtiopäivillä 1897 ja 1899. Laitinen oli 1897 laki- ja suostuntavaliokunnan varajäsen.

 Lähteet 

Luokka:Suomalaiset maanviljelijät
Luokka:Suomen suuriruhtinaskunnan virkamiehet
Luokka:Suomen suuriruhtinaskunnan talonpoikaissäädyn valtiopäivämiehet
Luokka:Vuonna 1858 syntyneet
Luokka:Vuonna 1933 kuolleet